תקווה חדשה

הלוגו הקודם של תקווה חדשה
[[גדעון סער ועופר ברקוביץ בסיור בחירות במרכז ירושלים. מרץ 2021]]
בחירות לכנסת ה-24]]

תקווה חדשה הימין הממלכתי (בעבר: תקווה חדשה אחדות לישראל) היא מפלגת ימין ציונית-ליברלית ישראלית. יושב ראש המפלגה הוא גדעון סער. המפלגה מיוצגת ב בסיעת הימין הממלכתי.

== היסטוריה ==
בדצמבר 2019 התמודד גדעון סער נגד בנימין נתניהו, יו"ר הליכוד וראש הממשלה, בבחירות הפנימיות לראשות המפלגה. במהלך הקמפיין אמר כי על נתניהו להתפטר בעקבות אי יכולתו להרכיב ממשלה בעתיד. נתניהו זכה ל-72.5% מקולות המתפקדים לעומת 27.5% לסער. לאחר הקמת ממשלת ישראל השלושים וחמש לא מונה סער לשר בממשלה או לתפקיד משמעותי אחר, אף שבפריימריז לרשימת הליכוד הוא הגיע למקום החמישי.

לקראת הקדמתן של הבחירות לכנסת העשרים וארבע מ-2023 למרץ 2021, הכריז סער ב-8 בדצמבר 2020 על הקמת המפלגה. בהודעתו מתח ביקורת על ממשלת ישראל השלושים וחמש ועל בנימין נתניהו העומד בראשה, והכריז כי הוא מתמודד על ראשות הממשלה בבחירות לכנסת העשרים וארבע, וכי יתפטר מייד מהכנסת ויפרוש מהליכוד.

למחרת, ב-9 בדצמבר, הודיעו חברי הכנסת מסיעת "דרך ארץ", יועז הנדל וצבי האוזר, על הצטרפותם לרשימה. בתגובה להצטרפותם פיטר ראש הממשלה החליפי ושר הביטחון, בני גנץ, את הנדל מתפקידו כשר התקשורת.

ב-15 בדצמבר הודיעה חברת הכנסת יפעת שאשא-ביטון, יושבת ראש "כולנו", על הצטרפותה למפלגה, כמספר שתיים ברשימה וכמי שעתידה לשמש ממלאת-מקום ראש הממשלה אם יעלה בידי המפלגה להרכיב קואליציה. בתגובה למהלך זה, פיטר יו"ר הקואליציה מיקי זוהר את שאשא-ביטון מסיעת הליכוד ואף ניסה מטעם סיעת הליכוד להכריז עליה פורשת. אישים נוספים שחברו למפלגתו של סער: השר זאב אלקין, חברות הכנסת מיכל שיר ושרן השכל וד"ר עמנואל נבון שפרשו לשם כך מהליכוד, מאיר יצחק-הלוי, ראש עיריית אילת, ודני דיין, קונסול ישראל לשעבר בניו יורק.

ב-31 בינואר 2021 הצטרפה למפלגה חברת הכנסת הילה שי-וזאן ממפלגת כחול לבן.

בין נותני הערבות של המפלגה בבחירות 2021 היו אלפרד אקירוב (2.5 מיליון שקל), איש העסקים הקנדי יגאל שיינברג (3 מיליון שקל), איש העסקים יונתן קולבר (4 מיליון שקל) ויונתן גרינוולד (1.5 מיליון שקלים), שגם נתן ערבות למפלגת ימינה.

ב-15 באוגוסט 2022 התפלגה סיעת היחיד דרך ארץ מתקווה חדשה.

ביולי 2023 שינתה המפלגה את שמה הרשמי לתקווה חדשה הימין הממלכתי.<ref></ref>

==פעילות פוליטית==

לאחר הבחירות לכנסת העשרים וארבע בחרה המפלגה להימנע מהמלצה לנשיא המדינה ראובן ריבלין על מי מהמועמדים להטיל את המנדט להרכבת הממשלה, אך לאחר שבנימין נתניהו החזיר את המנדט להקמת הממשלה לנשיא, המליצה המפלגה על העברת המנדט ליאיר לפיד.

המפלגה הצטרפה לקואליציה שהרכיבה את ממשלת ישראל השלושים ושש, ושלושה מחבריה כיהנו כשרים בממשלה זו: גדעון סער - סגן ראש הממשלה ושר המשפטים, זאב אלקין - שר הבינוי והשיכון ושר ירושלים ומורשת, יפעת שאשא-ביטון - שרת החינוך ומאיר יצחק הלוי כיהן כסגן שרת החינוך. בנוסף, יועז הנדל מדרך ארץ כיהן כשר התקשורת.

ב-10 ביולי 2022, לקראת הבחירות לכנסת העשרים וחמש, הכריזו גדעון סער ובני גנץ (מנהיג מפלגת חוסן לישראל) על ריצה משותפת של שתי המפלגות.<ref></ref> בבחירות זכתה הרשימה המשותפת, שהתמודדה תחת השם המחנה הממלכתי, ב-12 מנדטים, בהם ארבעה לתקווה חדשה.

בתחילת כהונתה של הכנסת העשרים וחמש הייתה סיעת "המחנה הממלכתי" באופוזיציה. בעקבות מלחמת חרבות ברזל הצטרפה הסיעה לממשלה ה-37 בכוונה להקים קבינט מלחמה. ב-12 באוקטובר 2023 הושבעו חמישה שרים מטעם "המחנה הממלכתי", בהם סער ושאשא ביטון, שמונו לשרים בלי תיק. ב-12 במרץ 2024 הודיע סער על התפצלות מפלגתו מסיעת "המחנה הממלכתי" והפיכת המפלגה לסיעה נפרדת בכנסת בשם "הימין הממלכתי". ב-25 במרץ 2024 הודיע סער על פרישתו מהממשלה.<ref></ref>

==אידאולוגיה ועקרונות==
המפלגה רואה במדינת ישראל כמדינת הלאום של העם היהודי ובהתאם לך רואה חשיבות להיבטים צבאיים, כלכליים, טכנולוגיים, מחקריים, התיישבותיים של המדינה ותמיכה בעלייה לישראל. המפלגה רואה בעייתיות בשסעים חברתיים בישראל ומבטיחה לפעול לאיחוים וחיבור בין חלקי העם. בנוגע לסכסוך הישראלי-פלסטיני, המפלגה מתנגדת לפתרון שתי המדינות.<ref></ref>

בנושאים חברתיים המפלגה מגדירה את עצמה כמפלגה ליברלית וכוללת תמיכה בלגליזציה של סמים קלים הכוללת הסדרה של ענף הקנאביס בישראל, רפורמה בקנאביס הרפואי, הכנסת קנאביס לסל התרופות, חקלאות קנאביס והתרת שימוש בזניו.<ref></ref> המפלגה הודיעה כי היא מחויבת לשוויון זכויות מלא לקהילת הלהט"ב בישראל בהם חקיקה האוסרת טיפולי המרה שתכליתם לשנות את נטייתו המינית של האדם, הכרה במיסוד הקשר הזוגי בין זוגות חד מיניים, תיקון חוק הפונדקאות כך שיכלול זוגות גברים ויחידנים והשוואת מעמדם בחוק של זוגות כך שיוכלו לאמץ באופן שוויוני לזוגות הטרוסקסואלים.<ref></ref>

מבחינה כלכלית, תקווה חדשה מאמינה בכלכלה חופשית, תמיכה בעסקים קטנים ובעצמאים, שוויון הזדמנויות ובצמצום הבירוקרטיה. בנוסף, המפלגה מעוניינת לשפר את מעמד המורים ומערכת החינוך וכמו כן להגדיל את תקצוב מערכת הבריאות ולהגדיל את סל השירותים לאזרח.

תקווה חדשה הכריזה כי היא דוגלת ברפורמות במערכות השלטון, לרבות הגבלת כהונה של ראש ממשלה וראשי רשויות מקומיות. בנוסף המפלגה מעוניינת להגדיל את סמכויות השלטון המקומי על חשבון סמכויות הממשל המרכזי.

== ראשי המפלגה ==
{| class="wikitable" style="text-align: center;"
!
!תמונה
!שם
! תחילת כהונה
! סיום כהונה
|-
| style="background: #C7DA29; color: white" | 1
|גדעון סער, מייסד המפלגה, ב-2018
| גדעון סער
|8 בדצמבר 2020
|מכהן
|-
|}

==חברי כנסת ותוצאות בחירות==
{| class="wikitable" border="1"
!כנסת
!מושבים
!חברי כנסת
!הערות
|-
|הכנסת ה-24 (2021)
||
|
גדעון סער
, יפעת שאשא-ביטון, , שרן השכל, זאב בנימין בגין, מאיר יצחק-הלוי, 
מיכל שיר
, מישל בוסקילהדרך ארץ: , צבי האוזר
|ב-15 ביוני 2021 הפסיקו את חברותם בכנסת במסגרת "החוק הנורווגי":
* זאב אלקין, במקומו נכנס מאיר יצחק-הלוי.
* יועז הנדל, במקומו נכנס צבי האוזר.

ב-9 ביולי 2021 הפסיק את חברותו במסגרת "החוק הנורווגי" גדעון סער, במקומו נכנסה מיכל שיר.

ב-2 באוגוסט 2022 התפטרה מיכל שיר מהכנסת ובמקומה נכנס מישל בוסקילה
|-
|הכנסת ה-25 (2022):
- פעלה כחלק מסיעת המחנה הממלכתי

- החל מ-13 במרץ 2024, פועלת כסיעה נפרדת בשם "הימין הממלכתי"
||
|גדעון סער, 
יפעת שאשא-ביטון
, זאב אלקין, שרן השכל, מישל בוסקילה
|ב-2 ביולי 2024 פרשה יפעת שאשא-ביטון ובמקומה נכנס מישל בוסקילה
|}

== קישורים חיצוניים ==

* 

* 

== הערות שוליים ==

קטגוריה:מפלגות ציוניות
קטגוריה:ישראל: מפלגות ליברליות
קטגוריה:ישראל: מפלגות ימין
קטגוריה:ישראל: מפלגות
קטגוריה:2020 בפוליטיקה הישראלית
קטגוריה:סיעות החברות בממשלת ישראל ה-36
קטגוריה:מפלגות שהוקמו ב-2020